open-index/open-wikipedia-markdown huggingface dataset:
டெர்பீனைல்

**டெர்பீனைல்கள்** *(Terphenyls)* என்பவை C18H14   என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். அரோமாட்டிக் ஐதரோகார்பன்களுடன் இவை நெருங்கிய தொடர்பு கொண்டவையாகும். டைபீனைல்பென்சீன்கள் அல்லது டிரைபீனைல்கள் என்ற பெயராலும் இவற்றை அழைக்கலாம். ஒரு மைய பென்சீன் வளையத்தில் இரண்டு பீனைல் குழுக்கள் பதிலீடு செய்யப்பட்டிருக்கும் சேர்மங்கள் டெர்பீனைல் சேர்மங்கள் எனப்படுகின்றன. பீனைல் குழுக்கள் இடம்பெறும் அமைப்பின் அடிப்படையில் ஆர்த்தோ-பீனைல், மெட்டா-பீனைல், பாரா-பீனைல் என்ற மூன்று வகையான மாற்றியங்கள் காணப்படுகின்றன. வர்த்தகத் தரமான டெர்பீனைல்கள் இம்மூன்று வகை டெர்பீனைல்களின் கலவையாகும். பல்குளோரினேற்ற டெர்பீனைல்கள் தயாரிப்பில் இவை பயன்படுகின்றன. முன்னதாக இவ்வகை டெர்பீனைல்கள் வெப்பத்தை சேமிக்கும் மற்றும் மாற்றித்தரும் முகவர்களாகப் பயன்படுத்தப்பட்டன

பாரா-டெர்பீனைல் ஒரு பொதுவாகப் பயன்படுத்தப்படும் ஒரு மாற்றியமாகும். லேசர் சாயமாகவும், சூரிய திரை பகுதிக்கூறாகவும் இதைப் பயன்படுத்துகின்றனர்.


File:ortho-terphenyl.png|*ஆர்த்தோ*-டெர்பீனைல்
File:meta-terphenyl.png|*மெட்டா*-டெர்பீனைல்
File:para-terphenyl.png|*பாரா*-டெர்பீனைல்


## மேற்கோள்கள்

பகுப்பு:அரோமாட்டிக் நீரகக்கரிமங்கள்
பகுப்பு:பீனைல் சேர்மங்கள்
விந்தியப் பிரதேசம்

**விந்தியப் பிரதேசம்** (**Vindhya Pradesh**) (1948 - 1956) மத்திய இந்தியாவில் தற்கால மத்தியப் பிரதேச பகுதிகளில், 1948 முதல் 1956 முடிய செயல்பட்ட  முன்னாள் மாநிலம் ஆகும். இதன் தலைநகரம் ரேவா ஆகும். இம்மாநிலம் 23,603 சதுர மைல் பரப்பளவு கொண்டிருந்தது. இந்தியப் பிரிவினைக்குப் பின் 4 ஏப்ரல் 1948ல், மத்திய  இந்தியாவின் விந்திய மலைத்தொடர் நிலப்பரப்புகளில் ஆட்சி செய்து கொண்டிருந்த 35 சுதேச சமஸ்தானப் பகுதிகளைக் கொண்டு விந்தியப் பிரதேசம் நிறுவப்பட்டது. இதன் தலைநகரம் ரேவா ஆகும்.
இதன் வடக்கில் உத்தரப் பிரதேசம், தெற்கில் மத்தியப் பிரதேசம் இருந்தது. 

மாநில மறுசீரமைப்புச் சட்டம், 1956ன் படி, விந்தியப் பிரதேசம், மற்றும் மத்திய பாரதம் மாநிலங்கள் மத்தியப் பிரதேச மாநிலத்துடன் இணைக்கப்பட்டது.

## ஆட்சி நிர்வாகம்

விந்திய பிரதேசம் புந்தேல்கண்ட்,  பகேல்கண்ட் என இரண்டு கோட்டங்களும், 10 மாவட்டங்களுடன் இருந்தது.

## கோட்டங்களும் மாவட்டங்களும்

நவ்கோன் நகரத்தை தலைமையிடமாகக் கொண்ட புந்தேல்கண்ட் கோட்டத்தின் 6 மாவட்டங்கள்
# டிக்கம்கர் மாவட்டம் 
# சத்தர்பூர் மாவட்டம்‎
# தமோ மாவட்டம் 
# பன்னா மாவட்டம்  
# சாகர் மாவட்டம்  
# ததியா மாவட்டம்
# சிந்த்வாரா மாவட்டம்
# ஓர்ச்சா மாவட்டம்
ரேவாவை தலைமையிடமாகக் கொண்ட பகேல்கண்ட் கோட்டத்தின் நான்கு மாவட்டங்கள்; 
# ரேவா மாவட்டம் 
# சத்னா மாவட்டம் 
# சித்தி மாவட்டம் 
# சிங்கரௌலி மாவட்டம்

## இதனையும் காண்க

* மத்திய இந்திய முகமை
* மத்திய பாரதம்
* அஜய்கர் சமஸ்தானம்

## மேற்கோள்கள்

பகுப்பு:மத்தியப் பிரதேசம்
பகுப்பு:மத்தியப் பிரதேச வரலாறு
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
பகுப்பு:இந்தியப் புவியியல்
உலூயிசு பிராக்டர்

**உலூயிசு பிராக்டர்** *(Louise Prockter)*  ஓர் பிரித்தானிய-அமெரிக்கக் கோள் அறிவியலளர் ஆவார். இவர்  ஜான் ஆப்கின்சு பல்கலைக்கழக பயன்முறை இயற்பியல் ஆய்வகத்தின் கோள் தேட்டக் குழுவின் முன்னாள் மேற்பார்வையாளர் ஆவார்.  இவரை 2016 இல் பல்கலைகழகங்களின் விண்வெளி ஆராய்ச்சிக் கழகம்  டெக்சாசில் அமைந்த அவுசுட்டனில் உள்ள நிலா, கோள் நிறுவனத்தின் இயக்குநராக அறிவித்தது. இப்பணியில் இவர் 2016 செப்டம்பர் 6 முதல் சேர்ந்தார்.  இவர் தான் நிலா, கோள் நிறுவனத்தின் முதல் பெண் இயக்குநர் ஆவார். இவர் 2002 முதல் 2016 வரை நிலா, கோள் நிறுவனத்தின் இயக்குநராக இருந்த சுட்டீவன் ஜே. மாக்வெல்லுக்குப் பிறகு இப்பதவியை ஏற்றார்.

## கல்வி
இவர் தன் இளவல் பட்டத்தை இங்கிலாந்தில் உள்ள இலங்காசுட்டர் பல்கலைக்கழகத்தில் பெற்றார். இவர் தன் முதுவர் பட்டத்தை பிரவுன் பல்கலைக்கழகத்தில் பெற்றார். இவர் பிரவுன் பல்கலைக்கழகத்தில் 1999 இல் தன் முனைவர் பட்டத்தை கோள் நிலவியலில் பெற்றார்.

## வாழ்க்கைப்பணி

பிராக்டர் நாசாவின் இலக்குத் திட்டங்களில் நேர்டியாகவும் மறைமுகமாகவும் பணிசெய்துள்ளார். இவர் கலீலியோ விண்கலப் பட்ம்பிடிப்புக் குழுவிலும் ஐரோப்பா இலக்குத் திட்டத்திலும்,  புவியண்மைக் குறுங்கோள் சுற்றிவரல் இலக்குத் திட்டத்திலும், அறிவர் மேற்பரப்பு, விண்வெளிச் சூழல், புவி வேதியியல், தொலைவறிதல் (மெசெஞ்சர்-MESSENGER)  இலக்குத் திட்டத்திலும் அறிவன் கோள் பயண இலக்குத் திட்டத்திலும் கலந்துகொண்டுள்ளார். மெசெஞ்சர் இலக்குத் திட்டத்தில்,  இவர் இணைத் திட்ட அறிவியலாளராகவும் இணை ஆய்வாளராகவும் அறிவன் கோள் இருபுறப் படப்பிடிப்பு அமைப்பின் கருவி அறிவியலாளராகவும் பணிசெய்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:பிரித்தானிய வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
தஞ்சாவூர் சிவாஜி

**தஞ்சாவூர் சிவாஜி** (**Shivaji of Thanjavur**) (மராத்தி: तंजावरचे शिवाजी) (ஆட்சிக் காலம் 17 மார்ச் 1832 – 29 அக்டோபர் 1855) சிவாஜி பிறந்த போன்சலே வம்சத்தில் பிறந்தவர். இவரே  தஞ்சாவூர் மாரத்திய அரசின் இறுதி மன்னர் ஆவார். இவர் தஞ்சாவூர் சரசுவதி மகால் நூலகத்தின் விரிவாக்கத்திற்கு பெரிதும் உதவினார்.

29 அக்டோபர் 1855ல் தஞ்சாவூர் சிவாஜி மன்னர் ஆண் வாரிசு இன்றி இறந்தார். எனவே இந்தியத் தலைமை ஆளுநர் டல்ஹவுசி பிரபு வகுத்த அவகாசியிலிக் கொள்கையின் படி, அக்டோபர் 1855ல்  தஞ்சாவூர் மராத்திய அரசை, கிழக்கிந்தியக் கம்பெனி ஆட்சியில் சென்னை மாகாணத்துடன் இணைக்கப்பட்டது.

## இதனையும் காண்க
* தஞ்சாவூர் மராத்திய அரசு

## மேற்கோள்கள்
*Raja Shivaji in Saraswathi Mahal Library website

## வெளி இணைப்புகள்
*The Episode of the 'Arrest' of the Kanchi Mutt

பகுப்பு:1855 இறப்புகள்
பகுப்பு:மராத்தியர்கள்
பகுப்பு:தஞ்சை மராட்டிய அரசர்கள்
தயோனைல் புளோரைடு

**தயோனைல் புளோரைடு** *(Thionyl fluoride)* என்பது SOF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற வாயுவான இச்சேர்மம் கருத்தியலாக மட்டும் ஆராயப்படுகிறது. ஆனால் இது மின்சார கருவிகளில் மின்காப்புப் பொருளாகப் பயன்படும் கந்தக எக்சாபுளோரைடை ஒடுக்க வினைக்கு உட்படுத்துவதால் கிடைக்கிறது. Cs சீர்மையுடன் உருக்குலைந்த கூர்நுனிக் கோபுரத்தின் கட்டமைப்பை தயோனைல் புளோரைடு ஏற்றுக் கொள்கிறது. கட்டமைப்பிலுள்ள S-O மற்றும் S-F அணுக்களுக்கு இடையில் முறையே 1.42 மற்றும் 1.58 Å பிணைப்பு இடைவெளியும், O-S-F மற்றும் F-S-F அணுக்களுக்கு இடையில் முறையே 06.2 மற்றும் 92.2° பிணைப்புக் கோணமும் காணப்படுகிறது. அறை வெப்பநிலையில் நீர்ம நிலையில் இருந்தாலும் தயோனைல் குளோரைடும் தயோனைல் புரோமைடும் ஒரே மாதிரியான கட்டமைப்பை ஏற்றுள்ளன. தயோனைல் குளோரைடுபுளோரைடு (SOClF) போன்ற கலப்பு ஆலைடுகளும் அறியப்படுகின்றன.

## தயாரிப்பு மற்றும் வினைகள்
தயோனைல் குளோரைடுடன் ஆண்டிமனி டிரைபுளோரைடு போன்ற புளோரைடு மூலச் சேர்மத்தைச் சேர்த்து வினைப்படுத்தினால் தயோனைல் புளோரைடு உருவாகிறது 

:3 SOCl2 + 2SbF3]] → 3SOF2 + 2SbCl3]]

கந்தக டை ஆக்சைடை புளோரினேற்றம் செய்யும் மாற்று வழிமுறையிலும் இதைத் தயாரிக்க இயலும்.:

:SO2 + 2PF5]]   →   SOF2 +  POF3

கந்தக டெட்ராபுளோரைடு உருவாக்கத்தின்போது வெளிவிடப்படும் மின் கசிவால் உருவாகும் கந்தக எக்சாபுளோரைடு சிதைவடையும்போது இடைநிலை வேதிப்பொருளாக தயோனைல் புளோரைடு கிடைக்கிறது. 
  
SF4 நீராற்பகுப்பு அடைந்து தயோனைல் புளோரைடு கிடைக்கிறது. மேலும் இது கீழ்கண்டவாறு நீராற்பகுப்பு அடைகிறது.

எதிர்பார்க்கப்படுவது  போல மற்ற தயோனைல் ஆலைடுகளைப் போல தயோனைல் புளோரைடும் உடனடியாக நீராற்பகுப்புக்கு உட்பட்டு ஐதரசன் புளோரைடையும், கந்தக டையாக்சைடையும் கொடுக்கிறது:

:SOF2 + H2O   →  2HF  +  SO2

தயோனைல் குளோரைடு, தயோனைல் புரோமைடு சேர்மங்களைப் போல தயோனைல் புளோரைடு கரிம புளோரின் வேதியியலில் பயன்படுவதில்லை. இருப்பினும் தொடர்புடைய வழிப்பெறுதியான கந்தக டெட்ராபுளோரைடு ஒரு வினையாக்கியாகப் பயன்படுத்தப்படுகிறது. 
  
## மேற்கோள்கள்

பகுப்பு:தயோனைல் சேர்மங்கள்
பகுப்பு:ஆக்சோ ஆலைடுகள்
பகுப்பு:புளோரின் சேர்மங்கள்
பகுப்பு:கந்தகச் சேர்மங்கள்
பகுப்பு:கந்தகம்(+4) சேர்மங்கள்
பகுப்பு:கந்தக ஆக்சோ ஆலைடுகள்
உலூயிசு சுட்டோல்பெர்கு

**பிரெடெரிக் உலூயிசு சுட்டோல்பெர்கு** *(Frederikke Louise Stolberg)* (1746–1824) ஒரு டென்மார்க் விருந்தோம்புநரும் நாடகசிரியரும் கடித எழுத்து வல்லுனரும் கோள் அறிவியலாளரும் ஆவார். இவருக்கு டென்மார்க், செருமனி சார்ந்த அதிகார வட்டத்தில் சிறந்த அரசியல் செல்வாக்கு இருந்தது. இவர் 1784 கலகத்தில் பங்கேற்றார்.

இவர் மன்னர் கிறித்தியான் தித்லேவ் இரெவென்ட்லோவின் (1710–75) மகள் ஆவார். இவரின் தாயார் யோகான்னி பிரெடெரிக் வான் போத்மர் (1718–54) ஆவார்;  இவர் 1761இல் கிறித்தியான் பிரெடெரிக் வான் கிராமை (1737–1768) மணந்தார்.

பின் 1777 இல் மன்னர் கிறித்தியான் சுட்டோல்பெர்கை (1748–1821) மணந்தார்). இவரது இரண்டாவது திருமணம் காதல்மணம் ஆகும்மிணையர் இருவரும் ஒருவர் மேலொருவர் கொண்ட காதலால் மணம் செய்துகொண்டு மகிழ்வோடு ஏழ்மையில் குழந்தையின்றி வாழ்ந்தனர்.  இவர்கள் 1797 வரை ஆயிசுட்டெனில் உள்ள திரெம்சுபூத்தேவில் வாழ்ந்தனர். இங்கு இவரின் கணவர் கள ஆட்சியாளராக இருந்தார். இங்கு இவர் செருமனி டென்மார்க் பண்பாட்டு உலகம் எனும் விருந்தோம்பு  மாளிகையில் இலக்கிய ஆர்வலர்களைக் குழுமவைத்து விருந்தோம்பினார். இவர் செருமனியிலும் டென்மார்க்கிலும் இருந்த இலக்கிய, அரசியல் உலக முன்னிலை ஆளுமைகளுடன் கடிதத் தொடர்பு வைத்திருந்தார். இவர்களில் கோத்தேவும் ஒருவராவார்.  இவர்  *எமில்* (1782) எனும் நாடகத்தையும் எழுதியுள்ளார்.

இவர் தன் உடன்பிறப்புகளும் அரசியல்வாதிகளும் ஆகிய கிறித்தியான் தித்லேவ் இரெவென்ட்லோவுக்கும் யோகான் உலூத்விக் இரெவென்ட்லோவுக்கும் அறிவுரை வழங்கி 1784 கலகத்தை ஆயத்தப்படுத்துவதில் பெரும்பங்கேற்றுள்ளார். இந்தக் கலகம் டென்மார்க் ஆட்சியை வீழ்த்தி பென்சுதோர்ப்-இரெவென்ட்லோ-சிம்மைமன் கட்சியை அதிகாரத்தைக் கைப்பற்ற வைத்தது.

## மேற்கோள்கள்

* Dansk Kvindebiografisk Leksikon(Danish)

பகுப்பு:1746 பிறப்புகள்
பகுப்பு:1824 இறப்புகள்
பகுப்பு:டென்மார்க் பெண் எழுத்தாளர்கள்
பகுப்பு:டென்மார்க் பெண் அறிவியலாளர்கள்
பகுப்பு:டென்மார்க் வானியலாளர்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
குளோரோகால்சைட்டு

**குளோரோகால்சைட்டு** *(Chlorocalcite)* என்பது KCaCl3 என்ற மூலக்கூற்று வாய்ப்பாடு கொண்ட ஓர் அரிய பொட்டாசியம் கால்சியம் குளோரைடு உப்புப்படர் பாறை வகை கனிமமாகும். செயல்நிலை எரிமலைகளின் நீராவித்துளைகளில் இது காணப்படுகிறது. 

முதன்முதலில் 1872 ஆம் ஆண்டு இத்தாலியிலுள்ள விசுவியசு மலையில் குளோரோகால்சைட்டு கண்டறியப்பட்டது. இக்கனிமத்தில் பொட்டாசியமும் கலந்துள்ளது என்பதைக் கண்டறிவதற்கு முன்னரே கால்சியம் கலந்துள்ளதைக் கண்டறிந்து பெயரிட்டதால் இப்பெயர் பெற்றது. செருமனி நாட்டின் லோவர் சாக்சோனி மாநிலத்தில் இருக்கும் பெயின் நகரில் உள்ள டெசுட்டமோனா சுரங்கத்திலும் குளோரோகால்சைட்டு கனிமம் கிடைக்கிறது.  

## மேற்கோள்கள்

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:ஆலைடு கனிமங்கள்
பகுப்பு:நேர்ச்சாய்சதுரக் கனிமங்கள்
பாபர் அசாம்

**முகமது பாபர் அசாம்** (Mohammad Babar Azam (; பிறப்பு: அக்டோபர் 15,1994) என்பவர் சர்வதேச பாக்கித்தான் துடுப்பாட்ட அணி வீரர். இவர் பாக்கித்தானிய அணிக்காக மூன்றுவிதமான துடுப்பாட்டப் போட்டிகளிலும் விளையாடி வருகிறார். 2012 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் பாக்கித்தான் அணியின் தலைவராகவும் தற்போதைய பாக்கித்தான் அணியின் தலைவராக உள்ளார். ஒருநாள் பன்னாட்டுத் துடுப்பாட்டப் போட்டிகளில் அதிவிரைவாக 1,000 மற்றும் 2,000 ஓட்டங்களை எடுத்தவர்களின் பட்டியலில் இரண்டாவது இடத்தில் உள்ளார். முதல் 25 போட்டிகளில் அதிக ஓட்டங்கள் எடுத்தவர் எனும் உலகசாதனை படைத்துள்ளார்.

## சான்றுகள்

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:பாக்கித்தானியத் துடுப்பாட்டக்காரர்கள்
புரோப்பலீனிமைன்

**புரோப்பலீனிமைன்** *(Propyleneimine)* என்பது C3H7N  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேரமமாகும். CH3CH(NH)CH2 என்ற அமைப்பு வாய்ப்பாட்டால் இதை எழுதுகிறார்கள். இரண்டாம்நிலை அமீன் சேர்மமாகிய இது வளையத்தில் C2N கொண்ட மிகச் சிறிய நாற்தொகுதிமைய அசிரிடினாக கருதப்படுகிறது. நிறமற்ற நீர்மமாகக் காணப்படுகிறது. 

புரோப்பலீனிமைன் சேர்மம் கல்வியியலில் மட்டும் கவனத்தை ஈர்க்கிறது. உதாரணமாக வளையத் திறப்பு வினைகளில் ஈடுபட இயலும் தன்மை கொண்ட அசிரிடின்களைப் பயன்படுத்தி தயாரிக்கும் டென்டிரைமர்கள் தொடர்பான ஆய்வுகளில் இச்சேர்மம் பயன்படுத்தப்படுகிறது 
.  
## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:அசிரிடின்கள்
பசுபதிநாதர்

**பசுபதி** அல்லது **பசுபதிநாதர்** (**Pashupati**) (சமஸ்கிருதம் *Paśupati*)  இந்து சமயத்தில்  சிவனின் தொல்வடிவாக கருதப்படுகிறது. சமஸ்கிருத மொழியில் பசுபதி என்பதற்கு *பசு*  என்பதற்கு *விலங்குகள்*  என்றும்," உயிர்" என்றும், *பதி*  என்பதற்கு *தலைவர்*  என்றும் பொருளாகும். மேலும் தமிழில் பசு என்பது இனவேறுபாடு இல்லாமல் அனைத்து வித உயிர்களையும் குறிக்ககூடியது. இதனை சைவ சித்தாந்தத்தின் முப்பொருள் உண்மை பற்றிய விளக்கமும் தெளிவு படுத்துகிறது. எனவே பசுபதி எனில் விலங்குகளின் தலைவர் என்றும் அனைத்து உயிர்களினதும் தலைவர் எனப்பொருள் ஆகும். பசுபதிநாதர் இந்துக்கள் குறிப்பாக சைவர்களின் நடுவில் இந்தியா மற்றும் நேபாளத்தில் போற்றி வணங்கப்படுகிறது. பசுபதிநாதருக்கு அர்ப்பணிக்கப்பட்ட புகழ்பெற்ற பசுபதிநாத் கோவில் நேபாளத்தில் காட்மாண்டுக்கு அருகே அமைந்துள்ளது.

## பெயர்க் காரணம்
வேதகால இலக்கியங்கள்  உருத்திரனை  *பசுபதி* அல்லது "விலங்குகளின் தலைவர்" என்று போற்றப்படுகிறார். பின்னர் உருத்திரன் எனும் பசுபதியை சிவன் எனும் அடைமொழியுடன் குறிப்பிட்டனர். இருக்கு வேதத்தில், பசூப (*paśupa*) எனும் சொல் கால்நடைகளை பராமரிப்புக்கான தெய்வமான பூசணைக் குறிக்கிறது.

## கடவுள்
சிவபெருமானின் பல வடிவங்களில் ஒன்று பசுபதிநாதர் ஆவார். இவர் திருமூர்த்திகளில் ஒருவராவர். மேலும் பார்வதியின் துணைவர் ஆவார்.

சைவ சித்தாந்தத்தில் பசுபதிநாதரின் ஐந்து முகங்கள், சத்தியோசாதம், வாமதேவம், 	தற்புருடம், அகோரம் மற்றும் ஈசானம் ஆகிய சிவவடிவங்களை உருவகப்படுத்துகிறது.  இம்முகங்கள் மேற்கு, வடக்கு, கிழக்கு, தெற்கு மற்றும் ஆகாயம் ஆகியவற்றை  நோக்குகிறது. மேலும் இந்த ஐந்து முகங்கள் ஆகாயம், ஒளி, காற்று, நீர், பூமி எனும் ஐம்பூதங்களின் பிரதிநிதிகளாக தொடர்புறுத்தப்படுகிறது.

## நேபாளம்
 
உலகிலுள்ள மிகப்பெரிய இந்துக் கோவில்களுள் ஒன்று. நேபாளத் தலைநகரான காத்மாண்டுவின் கிழக்குப் பகுதியில் ஓடும் பாக்மதி ஆற்றின் கரையிலுள்ள இக்கோவில் பசுபதிநாதருக்கு அர்ப்பணிக்கப்பட்ட கோயிலாகும்.

இக்கோயிலில் வழிபடப்படும் பசுபதிநாதர், நேபாளம் இந்து நாடாக இருந்து மதச்சார்பற்ற நாடாக மாறும் வரை அந்நாட்டின் தேசியக் கடவுளாக இருந்து வந்தார். இக்கோயில் யுனெஸ்கோவின் உலகப் பாரம்பரியச் சின்னங்களின் பட்டியலில் இடம்பெற்றுள்ளது.

## இந்தியா

மத்தியப் பிரதேசத்தில் சிவானா ஆற்றின் கரையில் அமைந்த மண்டோசோரில் மிகவும் பழைமையான கோயிலில் பசுபதிநாதரின் எட்டு முகங்கள் கொண்ட  இலிங்க சிற்பம் உள்ளது.

## இதனையும் காண்க
* பசுபதி முத்திரை
* சிவ முகங்கள்
* பாசுபதம்
* பசுபதிநாத் கோவில்

## அடிக்குறிப்புகள்

## மேற்கோள்கள்
*
*
*
*
*
* - This work compares eight versions of the Śivasahasranāmāstotra.  The Preface and Introduction (in English) by Ram Karan Sharma provide an analysis of how the eight versions compare with one another.  The text of the eight versions is given in Sanskrit.
*

பகுப்பு:இந்து தொன்மவியல்
பகுப்பு:சிவனின் வடிவங்கள்
பகுப்பு:இந்துக் கடவுள்கள்
பகுப்பு:சைவ சித்தாந்தம்
ஆர்யபட்டா விருது

**ஆர்யபட்டா விருது அல்லது ஆரியபட்டா விருது** *(Aryabhata award or Aryabhatta award)*  இந்தியாவில் விண்வெளி மற்றும் விண்வெளி தொழில்நுட்ப துறையில் குறிப்பிடத்தக்க வாழ்நாள் பங்களிப்புகளை வழங்கிய தனிநபர்களுக்கு ஒவ்வோர் ஆண்டும் வழங்கப்படும் விருது ஆகும்.
 
1958 ஆம் ஆண்டு முதல் அனைத்துலக வானியல் சம்மேளனத்தின் அங்கத்தினராக இருக்கும் 1990 ஆம் ஆண்டு நிறுவப்பட்ட இந்திய விண்வெளி சமூகம் இவ்விருதினை உருவாக்கி வழங்கி வருகிறது. இந்த விருது பிரதம மந்திரி அலுவலகத்தில் பொதுவாக ஓர் அமைச்சரால் வழங்கப்படுகிறது.  இலட்ச ரூபாய் பணமுடிப்புடன் கூடிய சான்றாவணம் இந்த விருதுடன் சேர்த்து வழங்கப்படுகிறது.

## வரலாறு

இந்தியாவில் ஐந்தாம் நூற்றாண்டில் வாழ்ந்த இந்திய வானியல் வல்லுநரும் கணித மேதையுமான ஆர்யபட்டர் நினைவாகவும், 1975 ஆம் ஆண்டு ஏப்ரல் 19 அன்று விண்ணில் செலுத்தப்பட்ட முதலாவது இந்திய செயற்கைக்கோள் ஆர்யபட்டா நினைவாகவும் இவ்விருது உருவாக்கப்பட்டது.

## விருது வென்றவர்கள்

* பி.டி. பாவ்சர் (1999)
* ஆர்.பி. செனாய் (2000)
* ரோத்தம் நரசிம்மா (2004)
* பி.எசு. கோயல் (2005)
* பிரமோத் காலே (2006)
* ஏ.இ. முத்துநாயகம் (2010)
* வி.கே. சரசுவத் (2011)
* ரங்கநாத் ஆர். நாவல்குந்து (2012)
* அவினாசு சந்தர் (2016)

## மேற்கோள்கள்

பகுப்பு:இந்திய விருதுகள்
பகுப்பு:விண்வெளிப் பயணவியல்
பகுப்பு:அறிவியல் விருதுகள்
பகுப்பு:இந்தியாவில் அறிவியலும் தொழினுட்பமும்
பகுப்பு:இந்திய விண்வெளித் திட்டங்கள்
இலவுரா கெர்பர்

**இலவுரா கெர்பர்** *(Laura Kerber)*  நாசாவின் தாரைச் செலுத்த ஆய்வகத்தில் பணிபுரியும் அமெரிக்க ஆராய்ச்சி அறிவியலாளர் ஆவார். இவர் கோள் நிலவியலில் ஆய்வு செய்கிறார்.  இவர் எரிமலை வெடிப்பு நிகழ்வையும் பாலைநிலக் காற்று அரிப்புத் தேய்மானத்தையும் புவிக்கப்பாலைய முழைகளையும் (குகைகளையும்) ஆய்வு செய்கிறார். இவரது ஆய்வு அறிவன் கோள், செவ்வாய், நிலா ஆகிவற்றின் ஆய்வில் முதன்மைக் கவனம் செலுத்துகிறது. இவர் புவியியலிலும் பொறியியலிலும் பாய்ம இயக்கவியலிலும் இரண்டு முதுவர் பட்டங்களைப் பெற்றுள்ளார். இவர் பிரவுன் பல்கலைக்கழகத்தில் புவியியலில் முனைவர் பட்டம் பெற்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
பகுப்பு:பெண் வானியலாளர்கள்
துபாய் பன்னாட்டுத் துடுப்பாட்ட அரங்கம்

**துபாய் பன்னாட்டு அரங்கம்** (*Dubai International Stadium*, முன்னர் **துபாய் விளையாட்டு நகர அரங்கம்** என அழைக்கப்பட்டது) என்பது ஐக்கிய அரபு அமீரகம், துபாய் நகரில் அமைந்துள்ள பல-நோக்கு அரங்கம் ஆகும். இவ்வரங்கில் முக்கியமாக துடுப்பாட்டப் போட்டிகள் நடத்தப்படுகின்றன. இந்து அமீரகத்தில் உள்ள மூன்று விளையாட்டரங்குகளில் ஒன்றாகும். ஏனையவை: சார்ஜா துடுப்பாட்ட அரங்கு, அபுதாபி சேக் சயத் துடுப்பாட்ட அரங்கு ஆகியனவாகும். துபாய் பன்னாட்டு அரங்கத்தில் 25,000 இருக்கைகள் உள்ளன, இது துபாய் விளையாட்டு நகரின் ஒரு பகுதியாகவும் உள்ளது.

## வரலாறு
2009 ஏப்ரல் 22 இல், முதலாவது ஒருநாள் பன்னாட்டுப் போட்டி ஆத்திரேலிய, பாக்கித்தான் அணிகளுக்கிடையே இடம்பெற்றது. பாக்கித்தான் இப்போட்டியில் வென்றது. முதலாவது தேர்வுப் போட்டி பாக்கித்தானுக்கும் தென்னாப்பிரிக்காவுக்கும் இடையில் 2010 நவம்பரில் நடைபெற்றது. இப்போட்டி சமநிலையில் முடிவடைந்தது.

## மேற்கோள்கள்

## வெளி இணைப்புகள்

* Stadium website
* Pakistan switches ODIs to Dubai
* Dubai Sports City Cricket Stadium Will Open with Worlds Best Lighting System
* Dubai Sports City Cricket Stadium will be lit by a ‘ring of fire’

பகுப்பு:ஐக்கிய அரபு அமீரகத்தில் விளையாட்டு
பகுப்பு:ஐக்கிய அரபு அமீரகத்தில் துடுப்பாட்டத் திடல்கள்
வினைல் எசுத்தர்

**வினைல் எசுத்தர்** *(Vinyl ester)* என்பது வினைல் ஆல்ககாலில் இருந்து வருவிக்கப்படும் ஒர் எசுத்தர் ஆகும். வினைல் அசிட்டேட்டு (C4H6O2) வினைல் புரோப்பியோனேட்டு (C5H8O2) வினைல் லாரேட்டு (C14H26O2) என்பன வர்த்தக முக்கியத்துவம் வாய்ந்த ஒருபடி வினைல் எசுத்தர்களாகும்.   

## மேற்கோள்கள்

பகுப்பு:ஒற்றைப்படிகள்
பகுப்பு:வினைல் எசுத்தர்கள்
வினைல் புரோப்பியோனேட்டு

**வினைல் புரோப்பியோனேட்டு** *(Vinyl propionate)* என்பது C5H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வினைல் ஆல்ககால் மற்றும் புரோப்பியோனிக் அமிலம் ஆகியவற்றின் எசுத்தர் வினைல் புரோப்பியோனேட்டு எசுத்தர் எனக் கருதப்படுகிறது. நிறமற்ற நீர்மமாகக் காணப்படும் இச்சேர்மத்தைப் பயன்படுத்தி பாலிவினைல் புரோப்பியோனேட்டு, இணை பலபடி கொண்ட அக்ரைலேட்டு எசுத்தர்கள், வினைல் குளோரைடு, வினைல் அசிட்டேட்டு போன்ற கரிமச் சேர்மங்களை உற்பத்தி செய்ய இது பயன்படுகிறது. இவற்றில் சில சாயங்களாகப் பயன்படுகின்றன. கிட்டத்தட்ட வினைல் அசிட்டேட்டு போலவே இதுவும் செயல்படுகிறது . 

வினைல் ஆல்ககால் இல்லாத நேரங்களில் புரோப்பியோனிக் அமிலத்தை அசிட்டைலீனுடன்  சேர்த்து வினைல் புரோப்பியோனேட்டு தயாரிக்கப்படுகிறது. கார்பன் மற்றும் துத்தநாக உப்புகள் இவ்வினையில் வினையூக்கிகளாகச் செயல்படுகின்றன. 

## மேற்கோள்கள்

பகுப்பு:ஒற்றைப்படிகள்
பகுப்பு:வினைல் எசுத்தர்கள்
பகுப்பு:எசுத்தர்கள்
சைகு சாயிது துடுப்பாட்ட அரங்கு

**சைகு சாயிது துடுப்பாட்ட அரங்கு** (*Sheikh Zayed Cricket Stadium*) ஐக்கிய அரபு அமீரகம், அபுதாபி நகரில் அமைந்துள்ள ஒரு துடுப்பாட்ட அரங்காகும். இவ்வரங்கு $23 மில்லியன் செலவில் கட்டப்பட்டு, 2004 மே மாதத்தில் திறக்கப்பட்டது. இவ்வரங்கில் விளையாடப்பட்ட முதலாவது ஆட்டம் இசுக்காட்லாந்து, கென்ய அணிகளுக்கிடையே நடைபெற்ற முதல்-தர ஆட்டம் ஆகும். இது 2004 நவம்பரில் கண்டங்களிடைக் கிண்ணத்திற்காக நடத்தப்பட்டது. இவ்வரங்கில் 2021 ஐசிசி ஆண்கள் இருபது20 உலகக்கிண்ணப் போட்டிகளும் இடம்பெற்றன. 20,000 இருக்கைகள் இங்கு உள்ளன.

இவ்வரங்கிற்கு அமீரகத்தின் முன்னாள் ஆட்சியாளர் சைகு சாயிது இப்னு சுல்தான் ஆல் நகியானின் நினைவாக "சைகு சாயிது துடுப்பாட்ட அரங்கு" எனப் பெயரிடப்பட்டது.

## பன்னாட்டுப் போட்டிகள்
2006 ஏப்ரலில் இவ்வரங்கில் இந்தியாவுக்கும், பாக்கித்தானுக்கும் இடையில் தொடர் போட்டிகள் 2005 பாக்கித்தான் நிலநடுக்கத்தில் பாதிக்கப்பட்டவர்களுக்காக நிதி சேகரிப்பு நிகழ்ச்சியாக இடம்பெற்றது. இப்போட்டிகளில் $10 மில்லியன் நிதி சேகரிக்கப்பட்டது. இந்நிதியில் 75% பாக்கித்தானுக்கும், மீதம் இந்தியாவுக்கும் வழங்கப்பட்டது.

## இவற்றையும் பார்க்க
*துபாய் பன்னாட்டுத் துடுப்பாட்ட அரங்கு

## மேற்கோள்கள்

## வெளி இணைப்புகள்
*
*

பகுப்பு:ஐக்கிய அரபு அமீரகத்தில் விளையாட்டு
பகுப்பு:ஐக்கிய அரபு அமீரகத்தில் துடுப்பாட்டத் திடல்கள்
டெட்ரா ஐதரோப்தாலிக் நீரிலி

**டெட்ரா ஐதரோப்தாலிக் நீரிலி** *(Tetrahydrophthalic anhydride)* என்பது C6H8C2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரண்டு விதமான மாற்றியங்களை இச்ச்சேர்மம் கொண்டுள்ளது. இக்கட்டுரை சிசு மாற்றியம் எனப்படும் ஒரு பக்க மாற்றியத்தை விவரிக்கிறது. டைகார்பாக்சிலிக் அமில டெட்ரா ஐதரோப்தாலிக் நீரிலி, டெட்ரா ஐதரோப்தாலிமைடு போன்ற பிற சேர்மங்களைத் தயாரிப்பதற்கான முன்னோடிச் சேர்மமாக இது  பயன்படுகிறது. டெட்ரா ஐதரோப்தாலிமைடிலிருந்து பூஞ்சைக் கொல்லியான கேப்டான் சேர்மம் தயாரிக்கப்படுகிறது. வெண்மை நிறங்கொண்டதாக இருக்கும் டெட்ரா ஐதரோப்தாலிக் நீரிலி கரிமக் கரைப்பான்களில் கரைகிறது.

## தயாரிப்பு

பியூட்டாடையீனுடன் மேலியிக் நீரிலி சேர்வதால் நிகழும் டையீல்சு ஆல்டர் வினையில் இந்த ஒரு பக்க மாற்றியம் உருவாகிறது .

## மேற்கோள்கள்

பகுப்பு:கார்பாக்சிலிக் நீரிலிகள்
டைவினைல் சல்பைடு

**டைவினைல் சல்பைடு** *(Divinyl sulfide)* என்பது C4H6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் மயக்கமூட்டும் நெடியைக் கொண்டதாக உள்ளது. ஐதரசன் சல்பைடும் அசிட்டைலீனும் சேர்ந்து வினைபுரியும் போது விளைபொருளாக டைவினைல் சல்பைடு தோன்றுகிறது. கால்சியம் சல்பைடுடன் மாசாக கலந்திருக்கும் கால்சியம் கார்பைடை நீராற்பகுப்பு செய்யும்போது ஐதரசன் சல்பைடு, அசிட்டைலீன் கலப்பு உருவாகிறது.
  
முதன்முதலில் 1920 களில் கந்தகக் கடுகுடன் சோடியம் ஈத்தாக்சைடு சேர்த்து டைவினைல் சல்பைடு தயாரிக்கப்பட்டது.:

:(ClCH2CH2)2S  +  2 NaOEt   →  (CH2=CH)2S  +  2 EtOH  +  2 NaCl

தயோல்களும் அசிட்டைலீன்களும் வினைபுரிவதால் பலவகையான ஒற்றை வினைல் சல்பைடுகள் உருவாகின்றன

## மேற்கோள்கள்

பகுப்பு:வினைல் சேர்மங்கள்
பகுப்பு:தயோயீத்தர்கள்
சோடியம் பைரோசல்பேட்டு

**சோடியம் பைரோசல்பேட்டு** *(Sodium pyrosulfate)* என்பது Na2S2O7  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை டைசோடியம் டைசல்பேட்டு என்றும் இருசோடியம் இருசல்பேட்டு என்றும் வேறு பெயர்களால் அழைக்கலாம். 

## தயாரிப்பு

சோடியம் பைசல்பேட்டை நீர்நீக்க வினைக்கு உட்படுத்துவதன் மூலமாக சோடியம் பைரோசல்பேட்டைத் தயாரிக்க இயலும்.:

: 2 NaHSO4 → Na2S2O7 + H2O

460&nbsp;°செல்சியசு வெப்பநிலைக்கு மேலான வெப்பநிலையில் இது வெப்பச் சிதைவு அடைந்து சோடியம் சல்பேட்டும் கந்தக டை ஆக்சைடும் உருவாகின்றன.
 
: Na2S2O7 → Na2SO4 + SO3 

## இதையும் காண்க
*பைரோசல்பேட்டு

## மேற்கோள்கள்

பகுப்பு:சோடியம் சேர்மங்கள்
பகுப்பு:பைரோசல்பேட்டுகள்
பைரோசல்பேட்டு

**பைரோசல்பேட்டு** *(pyrosulfate)* என்பது S2O72−  என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். ஐயுபிஏசி முறையில் இதை டைசல்பேட்டு என்ற பெயராலும் இதை அழைக்கிறார்கள்.ஒரு டைகுரோமேட்டு போன்ற கட்டமைப்பை பைரோசல்பேட்டு பெற்றுள்ளது. இரண்டு மூலைகளை பகிர்ந்து கொள்ளும் SO4 நான்முகியானது ஆக்சிசன் அணு பாலத்தால் இணைக்கப்பட்டுள்ளது. S2O72− எதிர்மின் அயனியில் +6. என்ற ஆக்சிசனேற்ற நிலையில் கந்தகம் உள்ளது. ஐதரசன் டைசல்பேட்டு (HS2O−7) அல்லது ஐதரசன் பைரோசல்பேட்டு அயனிக்குரிய இணை காரமாக இது கருதப்படுகிறது. அதே சமயத்தில் டைசல்பியூரிக் அமிலத்திற்கு (பைரோசல்பியூரிக் அமிலம்) இது இணை காரமாக உள்ளது.
 
## மேற்கோள்கள்

பகுப்பு:பைரோசல்பேட்டுகள்
பகுப்பு:கந்தக ஆக்சோ எதிர்மின்னயனிகள்
யுவேந்திர சகல்

**யுவேந்திர சகல் (**Yuzvendra Chahal (பிறப்பு :சூலை 23, 1990) இந்தியத் துடுப்பாட்ட அணி வீரர் ஆவார். வலதுகை கழல் திருப்ப பந்து வீச்சாளரான இவர் இந்திய அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். உள்ளூர்ப் போட்டிகளில் அரியானா மாநில அணிக்காகவும் இந்தியன் பிரீமியர் லீக் தொடர்களில் பெங்களூர் ராயல் சேலஞ்சர்ஸ் அணிக்காகவும் விளையாடி வருகிறார்.

பன்னாட்டு இருபது20 போட்டிகளில் அஜந்த மென்டிஸ் மற்றும் சகல் ஆகிய இருவர் மட்டுமே ஒரே போட்டியில் 6 இலக்குகளைக் கைப்பற்றியுள்ளனர். ஆசியக் கிண்ணம் 2018 தொடரில் பாக்கித்தான் துடுப்பாட்ட அணிக்கு எதிரான போட்டியில் தனது 50-வது ஒருநாள் இலக்கைக் கைப்பற்றினார்.

## சர்வதேச போட்டிகள்
2016 ஆம் ஆண்டில் சிம்பாப்வே அணிக்கு எதிரான துடுப்பாட்டப் போட்டியில் இந்திய அணியில் இடம்பெற்றார். சூன் 11, 2016 இல் அராரே துடுப்பாட்ட மைதானத்தில் சிம்பாப்வே துடுப்பாட்ட அணிக்கு எதிரான  ஒருநாள் பன்னாட்டுத் துடுப்பாட்டப் போட்டியில் அறிமுகமானார்.

## சான்றுகள்


## வெளியிணைப்புகள்

* யுவேந்திர சகல் -கிரிக் இன்போவிலிருந்து
* யுவேந்திர சகல் கிரிக் அர்சிவ்
* சகல் ஃபைட் விபரக் குறிப்பு
* 



பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:ராயல் சேலஞ்சர்ஸ் பெங்களூர் அணி வீரர்கள்
துருவ் விக்ரம் (நடிகர்)

**துருவ் (**Dhruv) இந்தியத் திரைப்பட நடிகர் ஆவார். இவர் நடிகர் விக்ரமின் மகன் ஆவார். இவர் பாலாவின் இயக்கத்தில் வர்மா எனும் திரைப்படத்தில் அறிமுகமானார்.

## பிறப்பு
துருவ் 1995 ஆம் ஆண்டில் சென்னையில் பிறந்தார். இவரின் தந்தை விக்ரம் திரைப்பட நடிகர், மற்றும் தாயார் சைலஜா பாலகிருஷ்ணன் ஆவார். இவருக்கு அக்சிதா எனும் சகோதரி உள்ளார்.

## ஆரம்பகால வாழ்க்கை
சென்னையில் பிறந்து வளர்ந்தார். பின் கல்வி பயில இலண்டன் சென்றார். இலண்டனில் எம் இ டி திரைப்பள்ளியில் பயிலும் போது *குட்நைட் சார்லி* எனும் குறும்படத்தை இயக்கினார். 
தன்னுடைய முதல் படத்தின் மூலம் கிடைத்த வருமானத்தை வெள்ளத்தால் பாதிக்கப்பட்ட கேரள மக்களுக்காக அளித்தார்.

## படங்கள்

## மேற்கோள்கள்

## வெளியிணைப்புகள்
* துருவ்- டுவிட்டர்
* துருவ்- இன்ஸ்டாகிராம்
*துருவ்- முகநூல்

பகுப்பு:வாழும் மக்கள்
பகுப்பு:1995 பிறப்புகள்
பகுப்பு:தமிழ்த் திரைப்பட நடிகர்கள்
களக்குடி

**களக்குடி** என்பது இந்தியாவின், தமிழ்நாடு மாநிலத்தில், இராமநாதபுரம்  மாவட்டத்திலுள்ள ஓர்  கிராமம் ஆகும். இக்கிராமமானது திருப்புல்லாணி ஒன்றியத்திற்கும், கீழக்கரை வட்டத்திற்கும் உட்பட்டதாகும்.

## மக்கள் வகைப்பாடு
இக்கிராமத்தில் 78%  பெண்களும், 67%  ஆண்களும் வசித்து வருகின்றனர்.

## தொழில்
இக்கிராமத்தில் விவசாயம் முக்கியத் தொழிலாகும்.

## கோவில்கள்

* சிரீ முனியசுவாமி ஆலயம்
* சிரீ ஒமாட்சி காளியம்மன் ஆலயம் 
* காமாட்சி அம்மன் ஆலயம் 
* சிரீ பாலகணபதி  ஆலயம்
* சிரீ அய்யனார்  ஆலயம்
* சிரீ கண்ணன் ஆலயம்
* சிரீ மகாலெட்சுமி ஆலயம்
* சிரீ  நைனார் ஆலயம்  
* சிரீ வீரக்குடும்பர்  ஆலயம்    

## கல்வி நிலையங்கள்

* தமிழ்நாடு அரசு அங்கன்  வாடி
* சிரீ சேதுமாணிக்கம் உயர்நிலைப்பள்ளி  

## நீர் நிலைகள்

# வைகை ஆற்று கிளை 
# களக்குடி கண்மாய் 3கி.மீ பரப்பளவு  
# ஊருணி 
# நல்லதண்ணி  ஊருணி 
# உப்புத்தண்ணி ஊருணி 
# கிணறுகள் 
# ஒமாட்சி கண்மாய் 

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
பைட்டேன்

**பைட்டேன்** *(Phytane )* என்பது C20H42  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டைடெர்பினாய்டு வகை ஆல்க்கேனாக பைட்டேன்  வகைப்படுத்தப்படுகிறது. பிரிசிட்டேனில் இருந்து மாறுபட்டு ஒரு கூடுதல் கார்பனுடன் இது பைட்டாலின் சேர்மத்தை ஐதராக்சில் நீக்கம் செய்வதனால் உருவாகிறது.

பைட்டேனைல் இதனுடன் தொடர்புடைய பதிலியாகும். பைட்டேனைல் தொகுதிகள் பெரும்பாலும் வெப்பவலர் உயிரியான ஆர்க்கியாவின் மென்சவ்வுகளில் உள்ள பாசுப்போலிப்பிடுகளில் காணப்படுகின்றன . இரண்டு இனைந்த பைட்டேனைல் சங்கிலிகளைக் கொண்ட கால்டார்க்கியால் உள்ளிட்டவை இதில் அடங்கும். 

பெட்ரோலியம் ஆய்வுகளில் பைட்டேன் ஒரு உயிரிக் குறியீடாகப் பயன்படுத்தப்படுகிறது . 

## நிறைவுறா பைட்டேன்கள்

பைட்டேனின் ஒற்றை நிறைவுறாத வடிவம் பைட்டீன் எனப்படுகிறது. பைட்டீனும் பைட்டைல் என்ற வேதி வினைக்குழுவாகப் பல்வேறு கரிம மூலக்கூறுகளில் காணப்படுகிறது. குளோரோபைல், டோக்கோபெரால் (வைட்டமின் கே), பைலோகுயினோன் (வைட்டமின் கே1) போன்ற உயிரியல் முக்கியத்துவம் வாய்ந்த மூலக்கூறுகள் இதற்கு உதாரணமாகும். பைட்டீனின் தொடர்புடைய ஆல்ககால் பைட்டால் ஆகும்.  

செரானைல்செரானீன் என்பது பைட்டேனின் முழுமையான நிறைவுறா வடிவம் ஆகும். இதனுடன் தொடர்புடைய பதிலி செரானைல்செரானைல் ஆகும். 

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
பகுப்பு:டைடெர்பீன்கள்
பென்டாடெக்கேன்

**பென்டாடெக்கேன்** *(Pentadecane)*  என்பது C15H32   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் ஆல்க்கேன் ஐதரோகார்பன் என்று வகைப்படுத்தப்படுகிறது.பென்டாடெக்கேன் சேர்மம் நிறமற்ற நீர்மமாகும்.  

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
சோடியம் டெட்ராகுளோரோபலேடேட்டு

**சோடியம் டெட்ராகுளோரோபலேடேட்டு** *(Sodium tetrachloropalladate)* என்பது Na2PdCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தொடர்புடைய கார உலோகக் குளோரைடின் நீரிய கரைசலுடன் பலேடியம்(II) குளோரைடைச் சேர்த்து வினைபுரியச் செய்தால் சோடியம் டெட்ராகுளோரோபலேடேட்டு உப்பையும் இதையொத்த M2PdCl4 கார உலோக உப்புகளையும் தயாரிக்கலாம். பலேடியம்(II) குளோரைடு நீரில் கரையாது ஆனால் சோடியம் டெட்ராகுளோரோபலேடேட்டு நீரில் கரையும். 

நீரிலிருந்து இச்சேர்மம் முந்நீரேற்றாக படிகமாகிறது. செம்பழுப்பு நிறமாகக் காணப்படும் இந்நீரேற்றின் மூலக்கூற்று வாய்ப்பாடு Na2PdCl4 • 3H2O ஆகும். மேலும் இதன் மோலார் நிறை 348.22 ஆகும். வர்த்தகமுறையில் கிடைக்கக் கூடிய சோடியம் டெட்ராகுளோரோபலேடேட்டு உப்பு இதுவேயாகும். 

பாசுபீன்களுடன் இது மேலும் வினைபுரிந்து பலேடியத்தின் பாசுபீன் அணைவுச் சேர்மத்தைக் கொடுக்கிறது. 

பலேடியம்(II) குளோரைடின் ஒருங்கிணைவுப் பலபடியை சிதைத்து வினைத்திறன் மிக்க ஒற்றைப்படி அசிட்டோநைட்ரைல் அல்லது பென்சோநைட்ரைல் அணைவுச்சேர்மங்களாக்கி தொடர்ந்து பாசுபீன்களுடன் வினைபுரியச் செய்வதால் மாற்று வழிமுறையில் பாசுபீன் அணைவுச் சேர்மங்களை உருவாக்கலாம். 

## மேற்கோள்கள்

பகுப்பு:பலேடியம் சேர்மங்கள்
பகுப்பு:சோடியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
அயோடோபீனால்

**அயோடோபீனால்** *(Iodophenol)* என்பது பீனாலில் இருந்து வருவிக்கப்படும் பதிலீட்டு விளைபொருளாகும். இங்கு பீனால் கட்டமைப்பில் உள்ள ஐதரசன் அணுக்களில் ஒன்று அயோடின் அணுவால் இடப்பெயர்ச்சி செய்யப்பட்டிருக்கும்.

## மேற்கோள்கள்


பகுப்பு:அயோடோ அரீன்கள்
பகுப்பு:பீனால்கள்
பகுப்பு:அரோமாட்டிக் சேர்மங்கள்
டாம் சாயரின் சாகசங்கள்

**டாம் சாயரின் சாகசங்கள்** *(The Adventures of Tom Sawyer)* என்பது மார்க் டுவெய்ன் எழுதிய புதினம் (இலக்கியம்) ஆகும். இது மிசிசிப்பி ஆறு ஓரமாக வளர்ந்த ஒரு சிறுவனைப் பற்றியது. இந்தக் கதையானது புனித பீட்டர்ஸ்பர்க் எனும் கற்பனை நகரத்தில் 1840 ஆம் ஆண்டில் நடைபெறும் விதத்தில் கதை அமைக்கப்பட்டிருக்கும். இந்த பகுதியானது மிசூரியில் உள்ள ஹன்னிபல் பகுதியினால் ஈர்க்கப்பட்டு உருவாக்கப்பட்டது .இந்தப் பகுதியில் தான் மார்க் டுவெய்ன் சிறுவனாக வாழ்ந்து வந்தார். இந்தப் புதினத்தில் டாம் சாயர் அவரது நண்பர் ஹக்குடன் இணைந்து செய்த சாகசங்கள் இடம்பெற்றுள்ளன.அதில் ஒன்று டாம் வேலிக்கு வெள்ளை அடிப்பதும் ஒன்றாகும். இது ஓவியமாகவும் வரையப்பட்டுள்ளது. துவக்கத்தில் இந்தப் புதினம் வியாபார ரீதியாக தோல்வி அடைந்த இந்தப் புதினமானது மார்க் டுவெய்னின் படைப்புகளிலேயே அதிகம் விற்பனையானது.  

## கதைச் சுருக்கம்
டாம் சாயர் தனது அத்தை போலி மற்றும் அவனது சகோதரன் சித் உடன் வசித்து வருகிறான். அவன் பள்ளிக்குச் செல்லாமல் நீந்துவதற்குச் செல்வதால் அவனுக்கு வீட்டின் மதில்சுவரை வண்ணம் பூசும் தண்டனை கிடைக்கிறது. ஆனால், டாம் புத்திசாலித்தனமாக அங்கு வரும் தனது நண்பர்களை வர்ணம் பூசுவது ஒரு கலை என்று கூறி  தனது நண்பர்களை அந்த வேலையைச் செய்ய வைக்கிறான். 

டாம் அந்த நகரத்திற்கு புதியதாக வந்த பெக்கி தாட்சரின் மீது காதல் வயப்படுகிறான். அவளும் அந்த காதலை ஏற்றுக்கொள்கிறாள்.ஆனால் டாமிற்கு ஏற்கனவே எமி லாரன்சோடு திருமண உடன்படிக்கை ஏற்பட்டது தெரிந்த பிறகு இவர்களின் காதலில் முறிவு ஏற்படுகிறது. சக மாணவர்களுக்கு இது தெரியவர பெக்கி கவலையடைந்தாள். இதனால் பெக்கி , டாமை வெறுக்கிறாள். அதன்பிறகு டாம் ஹக்கிள்பெரி ஃபின்னுடன் இணைந்து ஒருநாள் இரவு அருகில் இருக்கும் இடுகாட்டிற்குச் செல்கின்றனர். அங்கு பிணத்தை பகரிக்கும் கும்பலான மருத்துவர்.ராபின்சன், மஃப் பாட்டர் மற்றும் இன்சன் ஜோவிற்கும் இடையில் சண்டை நடக்கிறது. இந்தச் சண்டையில் இன்சன் ஜோவினால் ராபின்சன் கொலைசெய்யப்படுகிறார். இதை வேறு யாரிடமாவது  கூறினால் ஜோ தங்களையும் கொலை செய்து விட வாய்ப்புள்ளது என பயந்து இந்தக் கொலையை யாரிடமும் சொல்லக் கூடாது என இருவரும் சத்தியம் செய்கின்றனர்.    

பள்ளிக்கூடம் வெறுப்பாக இருந்ததினால் டாம் தனது நண்பர்களான ஓ ஆர்பர்மற்றும் ஹக் ஆகியோருடன் இணைந்து மிசிசிப்பியில் உள்ள ஜாக்சன் தீவிற்குச் சென்றனர்.     

## சான்றுகள்

பகுப்பு:புதினங்கள்


## வெளியிணைப்புகள்

* ''The Adventures of Tom Sawyer'', 135th Anniversary Edition , University of California Press, 2010.
* ''The Adventures of Tom Sawyer''. The digitized copy of the first American edition from Internet Archive (1876).
* 
* Twain, Mark, 1835-1910. ''The Adventures of Tom Sawyer'' - Free eBook in HTML format at the Electronic Text Center, University of Virginia Library.
* First edition illustrations by True Williams
எலிசா எட்வார்ட்சு

**எலிசா எட்வார்ட்சு** *(Eliza Edwards)* (1779–1846) ஒரு மாந்தக் கணிப்பாளர் ஆவார். இவர் மாந்தக் கணிப்பாளராகிய மேரி எட்வார்ட்சின் மகள் ஆவார்.

## இளமையும் கலவியும்
இவர் ஜான் எட்வார்சுக்கும் மேரி எட்வார்ட்சுக்கும் உலூத்லோவில் பிறந்தார்.

## வாழ்க்கைப் பணி
இவர் கப்பல்பயண வான்காட்டிப் பணியில் தன் தாயார் மேரி எட்வார்ட்சின் மாந்தக் கணிப்பாளர் பணியைத் தானும் ஏற்றுப் பணியைத் தொடர்ந்தார்.  இருந்தாலும் இதற்கெனத் தனி அலுவலகம் 1829 ஆம் ஆண்டு உருவாகியதும் தன் பணியை இழந்தார். இவருக்கு நெட்டாங்குக் குழுமம் சம்பளம் தந்தது.

## மேற்கோள்கள்

பகுப்பு:1779 பிறப்புகள்
பகுப்பு:1846 இறப்புகள்
பகுப்பு:மாந்தக் கணிப்பாளர்கள்
பகுப்பு:பிரித்தானியப் பெண் கணிதவியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் கணிதவியலாளர்கள்
பகுப்பு:பெண் வானியலாளர்கள்
அலைசு பர்க்சு

உரோவே எனப்பட்ட **அலைசு பர்க்சு** **Alice Burks*)  ( ஆகத்து 20, 1920 – நவம்பர் 21, 2017 ஓர் அமெரிக்கச் சிறுவர் எழுத்தாளரும் மின்னணுவியல் கணினி வரலாற்று நூல்களை எழுதியவரும் ஆவார்.

பர்க்சு மிச்சிகனில் உள்ள ஆன் ஆர்பரில் வசித்து வந்தார். அங்கு  தனது கணவர் ஆர்தர் பர்க்சின் நினைவுக் குறிப்புகளை எழுதவும், பல்கலைக்கழக நன்கொடைக்கான ஆவணங்களைத் தயாரிக்கவும் அவருக்கு உதவினார். ஆர்தர் மே 14, 2008 அன்று இறந்தார். பர்க்சு நவம்பர் 2017 இல் 97 வயதில் இறந்தார்.

## நூல்தொகை
* 
*  
* 

### சிறுவர் நூல்கள்
* 

## மேற்கோள்கள்

## வெளி இணைப்புகள்
* Oral history interview with Alice R. Burks and Arthur W. Burks.  Charles Babbage Institute, University of Minnesota.
*International Biographical Dictionary of Computer Pioneers

பகுப்பு:1920 பிறப்புகள்
பகுப்பு:2017 இறப்புகள்
பகுப்பு:அமெரிக்கச் சிறுவர் எழுத்தாளர்கள்
பகுப்பு:அமெரிக்கக் கணிதவியலாளர்கள்
பகுப்பு:அமெரிக்கப் பெண் கணிதவியலாளர்கள்
பகுப்பு:மாந்தக் கணிப்பாளர்கள்
பஜ்ரங் புனியா

**பஜ்ரங் புனியா** என்பவர் இந்திய நாட்டின் ஒரு மற்போர் வீரர். இவர் பிறந்த தேதி பிப்ரவரி 26, 1994

## வாழ்க்கை
இந்தியாவில், ஹரியானா மாநிலத்தில் ஜாஜ்ஜார் மாவட்டத்தில் உள்ள கெளடான் கிராமத்தில் புனியா பிறந்தார். இவர் தனது ஏழு வயதில் மற்போர் கற்கத் தொடங்கினார் மற்றும் அவரின் தந்தை விளையாட்டை கற்க இவரை ஊக்கப்படுத்தினார். இந்திய விளையாட்டு ஆணையத்தின் பிராந்திய மையத்தில் சேர்ந்து கற்பதற்காக இவரது குடும்பம் சோனாபாட்டிற்கு 2015 ஆம் ஆண்டு குடிபெயர்ந்தனர். தற்போது இவர் இந்திய இரயில்வேயில் இரயில் பயணச்சீட்டு பரிசோதகர் (TTE) பதவியில்  பணியாற்றுகிறார். அவரது குடும்பத்தினர் புனியாவை ஹரியானா காவல்துறையின் துணை கண்காணிப்பாளர் பணியில் சேர விரும்பம் தெரிவித்துள்ளன்ர்.

## 2013 ஆசிய மற்போர் போட்டி
இந்தியாவின் புதுதில்லியில் நடைபெற்ற 60 கி எடைப்பிரிவிற்கான மற்போர் அரையிறுதிச் சுற்றில் புனியா 3-1 என்ற புள்ளிகளில் தென் கொரிய வீரர் ஹவாங் ரயாங் ஹாக்கிடம் தோற்று வெண்கலப் பதக்கம் பெற்றார்.

## [[2014 பொதுநலவாய விளையாட்டுக்கள்]]
கிளாஸ்கோவ், ஸ்காட்லாந்தில் நடைபெற்ற பொதுநலவாயப் போட்டியில், 61 கி எடைபிரிவில் மற்போர் போட்டியில் புனியா வெள்ளிப் பதக்கம் வென்றார்.

## [[2018 பொதுநலவாய விளையாட்டுக்கள்]]
ஆஸ்திரேலியாவில் உள்ள கோல்ட்கோஸ்ட் நகரத்தில் நடைபெற்ற 65 கி எடைப்பிரிவிற்கான மற்போர் இறுதிப் போட்டியில் புனியா தங்கம் வென்றார்.

## [[2018 ஆசிய விளையாட்டுப் போட்டிகள்|2018 ஆசிய விளையாட்டுக்கள்]]
ஆகத்து 19 ஆம் தேதி அன்று இந்தோனேசியாவில் நடைபெற்ற 65 கி எடைப்பிரிவிற்கான மற்போர் இறுதிப் போட்டியில் புனியா, சப்பான் வீரரை வென்று தங்கம் வென்றார்.
## உலக மல்யுத்தப் போட்டி
2018 அக்டோபரில் அங்கேரியில் நடந்த மல்யுத்தப் போட்டியில் வெள்ளிப்பதக்கம் வென்றார். இந்தப் போட்டியில் அரை இறுதியில் கியூபாவின் வால்டெல் டோபியரை வீழ்த்தி இறுதிப்போட்டிக்குள் நுழைந்தார். இறுதிப்போட்டியில் சப்பானிய வீரர் டகுடோ ஒடோகுரோவை எதிர்கொண்ட இவர் தோல்வியடைந்தார். முன்னதாக இவர் 2013 ஆம் ஆண்டில புடாபெஸ்டில் நடந்த உலக மல்யுத்தப்போட்டியில் வெண்கலப் பதக்கம் வென்றுள்ளார்.
## 2021 டோக்கியோ ஒலிம்பிக் போட்டி
2020 டோக்கியோ ஒலிம்பிக் போட்டியில் 7 ஆகஸ்டு 2021 அன்று ஆண்கள் 65 கிலோ எடைப் பிரிவில் வெண்கலப் பதக்கம் வென்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய மற்போர் வீரர்கள்
பகுப்பு:1994 பிறப்புகள்
பகுப்பு:அரியானா நபர்கள்
பகுப்பு:இந்திய ஒலிம்பிக் வீரர்கள்
பகுப்பு:ஒலிம்பிக் போட்டியாளர்கள்
பகுப்பு:இந்திய ஒலிம்பிக் மற்போர் வீரர்கள்
பகுப்பு:ஜாஜ்ஜர் மாவட்டம்
காட்டுத்துறை அம்பலவாண விநாயகர் கோயில்

**காட்டுத்துறை அம்பலவாண விநாயகர் கோயில்** யாழ்ப்பாணம் வண்ணார்பண்ணை எனும் ஊரில் உள்ள காட்டுத்துறை எனும் இடத்தில் அமைந்துள்ள ஒரு விநாயகர் ஆலயம் ஆகும். இங்கு பரிவார தெய்வங்களாக மகாலட்சுமி, சந்தான கோபாலர், முருகன், பைரவர் ஆகிய தெய்வங்கள் காணப்படுகின்றன. இந்த ஆலயத்தில் ஆனி மாத ரோகிணி நட்சத்திரத்தைத் தீர்த்தமாகக் கொண்டு பத்து நாட்கள் பெருந்திருவிழா நடைபெறுகிறது.

## அமைவிடம்

வண்ணார்பண்ணை வடமேற்கில் ஓட்டுமடம் பகுதியில் ஒடை ஒழுங்கையில் அமைந்துள்ள இவ்வாலயம் பொன்னிறப் பணிகனோடைப் பிள்ளையார் கோயில், காட்டுத்துறை ஆனந்த விநாயகர் கோயில் மற்றும் அம்பலவாண விநாயகர் கோயில் ஆகிய பெயர்களால் வழங்கப்பட்டு வந்துள்ளது. 

## வரலாறு
காட்டுத்துறை  ஸ்ரீ அம்பலவாண விக்னேஸ்வரப் பிள்ளையார் கோயில் ஆனது ஏறக்குறைய ஒரு நூற்றாண்டு காலத்துக்கு மேல் பழைமை வாய்ந்தது

## உசாத்துணை
யாழ்ப்பாணம் வண்ணார்பண்ணை வடமேற்கு காட்டுத்துறை ஸ்ரீ அம்பலவாண விக்கினேஸ்வரப் பிள்ளையார் கோவில் திருத்தல வரலாறு, கலாநிதி ப. கோபாலகிருஷ்ணன், 1988.
  

பகுப்பு:வண்ணார்பண்ணையில் உள்ள கோயில்கள்
அமிலச் சிவப்பு 13

**அமிலச் சிவப்பு 13** *(Acid Red 13)* என்பது C20H12N2Na2O7S2  என்ற மூலக்கூற்று வாய்ப்பாட்டால் விவரிக்கப்படும் ஓர் அசோ சாயமாகும். ஒரு சோடியம் உப்பாக இச்சாயம் உற்பத்தி செய்யப்படுகிறது . திண்ம நிலையில் காணப்படும் மாதிரிகள் அடர் சிவப்பு நிறத்தில் உள்ளன. 

## மேற்கோள்கள்

பகுப்பு:கரிம சோடியம் உப்புகள்
பகுப்பு:நாப்தலீன்சல்போனேட்டுகள்
பகுப்பு:1-நாப்தால்கள்
பகுப்பு:அசோ சாயங்கள்
ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை

**ஜே. கே. கே. நடராஜா பல்மருத்துவக்கல்லூரி மற்றும் மருத்துவமனை** என்பது இந்தியாவின், தமிழ்நாடு மாநிலத்தில், நாமக்கல் மாவட்டத்தில், குமாரபாளையத்தில் உள்ள ஓர் பல்மருத்துவக் கல்லூரி ஆகும். இக்கல்லூரியானது ஜே. கே . கே. ரங்கம்மாள் அறக்கட்டளையின் கீழ் செயல்படுகிறது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், சென்னை மற்றும் இந்திய மருத்துவ பல்மருத்துவ குழுவால் அங்கீகரிக்கப்பட்ட ஓர் தனியார் பல்மருத்துவக் கல்லூரி ஆகும். 

## வரலாறு
ஜே. கே. கே. ரங்கம்மாள் அறக்கட்டளையானது, 1969 ஆம் ஆண்டில் திரு.ஜே. கே. கே. நடராஜா என்பவரால் தோற்றுவிக்கப்பட்டது. இவ்வறக்கட்டளையின் கீழ் பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலைப் பள்ளி மற்றும் தொடக்கப்பள்ளி ஆகியவற்றை துவக்கப்பட்டு நடத்தி வருகிறது.

## படிப்புகள்
### இளநிலை படிப்புகள்
* பி. டி. எஸ்
* பார்ம் டி

### முதுநிலை படிப்புகள்
* எம். டி. எஸ்

### மருத்துவம் சார்ந்த படிப்புகள்
* இளங்கலை ஆப்தோமேட்டரி (B. Optom)
* இளங்கலை அறிவியல் கார்டியாக் டெக்னாலஜி (B.Sc. Cardiac Technology)
* இளங்கலை அறிவியல் டயாலிஸிஸ் டெக்னாலஜி (B.Sc. Dialysis Technology)
* இளங்கலை அறிவியல் பிசிசியன் அசிஸ்டென்ட் (B.Sc. Physician Assistant)
* இளங்கலை அறிவியல் ரெஸ்ப்ரைட்டரி தெரபி (B.Sc. Respiratory Therapy)
* இளங்கலை அறிவியல் மெடிக்கல் ரெக்கார்டு சைன்ஸ் (B.Sc. Medical Record Science)
* இளங்கலை அறிவியல் க்ரிட்டிக்கல் கேர் டெக்னாலஜி (B.Sc. Critical Care Technology)
* இளங்கலை அறிவியல் ரேடியோதெரபி டெக்னாலஜி (B.Sc. Radiotherapy Technology)
* இளங்கலை அறிவியல் ரேடியோலஜி இமேஜிங் டெக்னாலஜி (B.Sc. Radiology Imaging Technology)
* இளங்கலை அறிவியல் ஏக்சிடன்ட் மற்றும் எமெர்ஜென்சி கேர் டெக்னாலஜி (B.Sc. Accident & Emergency Care Technology)
* இளங்கலை அறிவியல் ஆபரேசன் தியேட்டர் மற்றும் அனஸ்தீசியா டெக்னாலஜி (B.Sc. Operation Theatre & Anaesthesia Technology)
* இளங்கலை அறிவியல் கார்டியோ பல்மனரி பர்ப்பூசன் கேர் டெக்னாலஜி (B.Sc. Cardio Pulmonary Perfusion Care Technology)

## வெளி இணைப்புகள்
*ஜே.கே.கே.நடராஜா பல்மருத்துவ கல்லூரி மற்றும் மருத்துவமனை
*http://repository-tnmgrmu.ac.in/view/subjects/DENTAL2.html
*http://www.dciindia.org.in/notification/JKKNatraja-BDS-INC-60-Notification-2012.pdf

பகுப்பு:நாமக்கல் மாவட்டத்திலுள்ள மருத்துவக் கல்லூரிகள்
பில் நாக்டன்

**வில்லியம் ஜான் பிரான்சிஸ் நாக்டன்** (William John Francis Naughton, or Bill Naughton**)** (சூன் 12, 1910 &ndash; சனவரி 9, 1992) ஐரிய - பிரித்தானிய எழுத்தாளர் மற்றும் நாடகாசிரியர் ஆவார். *ஆல்ஃபி* எனும் நாடகத்தின் மூலம் பரவாலாக அறியப்படுகிறார். இவரின் *பதினேழு ஆரஞ்சுப்பழங்கள்* எனும் சிறுகதை தமிழக அரசின் பாடப்புத்தக்கத்தில் இடம்பெற்றுள்ளது.

## ஆரம்பகால வாழ்க்கை
நாக்டன் பல்லுயுனிசில் வறுமையான குடும்பத்தில் பிறந்தார், (அயர்லாந்து)பிறந்தார். பின் தனது சிறுவயதிலேயே 1914 இல் இங்கிலாந்து, லங்காசயர், போல்டனுக்குச் சென்றார். இவர் அங்குள்ள புனித பீட்டர் மற்றும் பால் பள்ளியில் பயின்றார். எழுத்துப் பணியைத் துவங்குவதற்கு முன்பாக நெசவாளர், நிலக்கரி தோண்டுபவர், மற்றும் சுமையுந்து ஓட்டுநராகவும் பணிபுரிந்துள்ளார்.

## விருதுகள்

* திரைக்கதை எழுத்தாளர்களுக்கான  கையேடு விருது  (1967 மற்றும் 1968)
* வானொலி நாடத்திர்கான இத்தாலிய விருது  (1974)
* குழந்தைகள் உரிமைகள் பட்டறை விருது (1978)
* போர்டிகோவின் இலக்கியத்திற்கான விருது  (1987)

## இலக்கியப் படைப்புகள்

### நாடகம்
* எனது சதை, எனது இரத்தம் (1957)
*ஆல்பி (1963)
*சூலை மாத மாலை நேரம் (19660
* அன்னியும் ஃபேன்னியும் (1967)
* டெர்பி நாள் (1994)

### சிறுகதை

* பதினேழு ஆரஞ்சுப்பழங்கள்
* உண்மையான நல்ல சிரிப்பு

## சான்றுகள்


## வெளியிணைப்புகள்

* பில் நாக்டன் அருங்காட்சியகம்
* 
* உக்கோலினில் நடைபெற்ற நாடகம்

பகுப்பு:ஆங்கில எழுத்தாளர்கள்
பகுப்பு:1910 பிறப்புகள்
பகுப்பு:1992 இறப்புகள்
பார்பாரா பவுல்சன்

**பார்பாரா பவுல்சன்** *(Barbara Paulson)* (பிறப்பு: ஏப்பிரல் 11, 1928)  நாசாவின் தாரைச் செலுத்த ஆய்வகத்தின் முன்னாள் மாந்தக் கணிப்பாளர் ஆவார். அந்த ஆய்வகம் பணியில் அமர்த்திய முதல் பெண் அறிவியலாளரும் இவரே. இவர் தாரைச் செலுத்த ஆய்வகத்தில் முதலில் 1948 ஆம் ஆண்டில்  கணிதவியலாளராகச் சேர்ந்தார். இவர் ஏவூர்தி தடக் கணக்கீடுகளைக் கையால் செய்யலானார். 

## வாழ்க்கைப்பணி
இவர் தாரைச் செலுத்த ஆய்வகத்தில் மாந்தக் கணிப்பாளராக 1948 இல் சேர்ந்தார். அங்கு ஏவூர்தித் தடத்தின் கணக்கீடுகளைச் செய்தார். ஐவர் தேட்டக்கலம்-1 இன் ஏவும் குழுவில் 1958 இல் சேர்ந்தார். இது சோவியத் ஒன்றியத்துடனான விண்வெளிப் போட்டியில்  ஏவிய முதல் ஏவூர்தியாகும். இவர் தன் பணியினை மிகவும் அருகிய கருவிகளைக் கொண்டே செய்தார். ஓரெழுதுகோல், ஒளிமேடை, வரைபடத்தாள் மட்டுமே பயன்படுத்தினார்.

அறுதியாக இவர் அந்த ஆய்வக மேற்பார்வையாளர் ஆனார்.

## ஏற்பும் தகைமையும்
பவுல்சன் 1993 இல் ஓய்வு பெற்றார். நதாலியா கோல்ட் 2016 இல் *ஏவூர்திப் பெண்களின் எழுச்சி*, எனும் நூலைப் பவுல்சன் பற்றியும் பிற நாசாவின் பெண் பணியாளர்களைப் பற்றியும் எழுதி வெளியிட்டார்.

## மேற்கோள்கள்

பகுப்பு:மாந்தக் கணிப்பாளர்கள்
பகுப்பு:1928 பிறப்புகள்
பகுப்பு:அமெரிக்கப் பெண் கணிதவியலாளர்கள்
பகுப்பு:பெண் கணிதவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:2023 இறப்புகள்
1,5-டை ஐதராக்சிநாப்தலீன்

**1,5-டை ஐதராக்சிநாப்தலீன்** *(1,5-Dihydroxynaphthalene)* என்பது C10H6(OH)2  என்ற மூலக்கூற்று வாய்ப்பாட்டால் விவரிக்கப்படும் ஓரு கரிம வேதியியல் சேர்மமாகும். அறியப்படும் டை ஐதராக்சி நாப்தலீனின் மாற்றியங்கள் பலவற்றில் இதுவும் ஒன்றாகும். நிறமற்ற படிகங்களாக கா்ணப்படும் 1,5-டை ஐதராக்சிநாப்தலீன் முனைவு கரிமக் கரைப்பான்களில் கரைகிறது. பல வகையான சாயங்கள் தயாரிப்பதற்குரிய முன்னோடிச் சேர்மமாகப் பயன்படுகிறது. 

## தயாரிப்பு

நாப்தலீன்–1,5-டைசல்போனிக் அமிலத்தை வலிமையான காரத்தின் முன்னிலையில் நீராற்பகுப்பு செய்தும் அதைத் தொடர்ந்து அமிலமாக்கல் வினைக்கு உட்படுத்தியும் 1,5-டை ஐதராக்சிநாப்தலீன் தயாரிக்க முடியும்.

## பயன்கள்

1,5-டை ஐதராக்சிநாப்தலீன் சேர்மம் பல்வேறு அரைல் ஈரசோனியம் உப்புகளுடன் இணைந்து டையசோ சாயங்களைக் கொடுக்கிறது. குரோமியம் முவாக்சைடுடன் சேர்த்து ஆக்சிசனேற்றம் செய்யும் போது C10H6O3 என்ற மூலக்கூற்று வாய்ப்பாட்டல் குறிக்கப்படும் யக்லோன் என்ற இயற்கைச் சாயம் கிடைக்கிறது.   
 
## மேற்கோள்கள்

பகுப்பு:1-நாப்தால்கள்
பகுப்பு:டையால்கள்
மேரி எட்வார்ட்சு

**மேரி எட்வார்ட்சு** *(Mary Edwards)* (அண். 1750 – செப்டம்பர் 1815) ஒரு மாந்தக் கணிப்பாளர் ஆவார். இவர் கப்பல்பயண வான்காட்டி அலுவலகத்தில் பணி செய்தார். நெட்டாங்குக் குழுமம் சம்பளத்துப் பணிசெய்ய எடுத்த சில பெண்களில் இவர் ஒருவர். அப்போது அறிவியல் பணிக்காகச் சம்பளம் முத்லில் பெற்றவர்கள் இக்குழுவினரே.

சூரியன், நிலா, கோள்களின் இருப்பிடங்களை ஒவ்வொருநாளின் பல்வேறு மணிகளில் கணக்கீட்ட 35 மாந்தக் கணிப்பாளர்களில் இவரும் ஒருவராவார். இத்தரவுகள் கடலில் கப்பலைச் செலுத்தும் மாலுமிகளுக்குப் பயன்பட்டன.

## அங்கீகாரம்
சிறிய கிரகமான 12627 மேரி எட்வர்ட்சு நினைவாக பெயரிடப்பட்டது.

2016 ஆம் ஆண்டில், லுட்லோ சிவிக் சங்கம் முதல் பெண் "கணினி" என்ற சேவையை அங்கீகரிக்கும் வகையில், லுட்லோ, சிராப்சையரில் உள்ள 4 அகலக் கற்றையில் உள்ள இவரது முன்னாள் வீட்டில் ஒரு நீல தகடு வைக்க முடிவு செய்தது.
## மேலும் காண்க
* பெண் கணிதவியலாளர்களின் பட்டியல்
* அறிவியலின் வரலாறு

## மேற்கோள்கள்

பகுப்பு:1750 பிறப்புகள்
பகுப்பு:1815 இறப்புகள்
பகுப்பு:மாந்தக் கணிப்பாளர்கள்
பகுப்பு:பிரித்தானியப் பெண் கணிதவியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் கணிதவியலாளர்கள்
பகுப்பு:பெண் வானியலாளர்கள்
பென்டேன்கள்

**பென்டேன்கள்** *(pentanes)*  என்பவை C5H12  என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். ஐந்து கார்பன் அணுக்களைப் பெற்றுள்ள ஐதரோ கார்பன்கள் பென்டேன்கள் என்று வகைப்படுத்தப்படுகின்றன. பென்டேன் மூன்று வகையான மாற்றியங்களைக் கொண்டுள்ளது. 

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
ஆர்வார்டு கணிப்பாளர்கள்

எட்வார்டு சார்லசு பிக்கரிங் (1877 to 1919) வழிகாட்டுதலின்படி, ஆர்வர்டு கல்லூரி வான்காணகம் வானியல் தரவுகளைக் கையாள திறமை மிக்க மகளிர் குழுவைப் பணிக்கு அமர்த்தியது.  இப்பணிக்காக மகளிரை அமர்த்திய முதல் நிறுவனம் ஆர்வார்டு கல்லூரி வான்காணகமே ஆகும். இவர்களில் வில்லியமினா பிளெமிங், ஆன்னி ஜம்ப் கெனான்,  என்றியேட்டா இலீவிட், அந்தோனியா மவுரி மேரி அன்னா திரேப்பர் ஆகியோரும் அடங்குவர்.  இவர்கள் முதலில் கணிப்பாளர்களாகச் சேர்ந்தாலும் பின்னர் வானியலுக்குப் பேரளவில் பங்களிப்புகள் செய்து தம் பெயரில் ஆய்வுக் கட்டுரைகளும் வெளியிட்டுள்ளனர்.  இப்பணியாளர்கள் ஆர்வார்டு கணிப்பாளர்கள் எனப்பட்டனர்.

## வரலாறு

### மேரி அன்னா திரேப்பர்

### வில்லியமினா பிளெமிங்

### அந்தோனியா மவுரி

### அன்னா வின்லாக்

### ஆன்னி ஜம்ப் கெனான்

### என்றியேட்டா  இலீவிட்

## மேற்கோள்கள்

## வெளி இணைப்புகள்
* Pickering's Harem

பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்

பகுப்பு:மாந்தக் கணிப்பாளர்கள்
மேற்குப் புலக் கணிப்பாளர்கள்

**மேற்குப் புலக் கணிப்பு அணி **  *(West Area Computing Unit)*  அல்லது **மேற்குப் புலக் கணிப் பாளர்கள்**  *(West Area Computers)*  நாகாவின் (பின்னர் நாசாவாக மாறிய) இலாங்கிளே ஆராய்ச்சி மையத்தில் 1943 முதல் 1958 வரை மாந்தக் கணிப்பாளராகப் பணிபுரிந்த  அனைத்து ஆப்பிரிக்க அமெரிக்கப் பெண் கணிதவியலாளர்களின் குழுவாகும். இக்குழுஈரண்டாம் உலகப் போரில் வான்பறத்தல் ஆராய்ச்சியில் பெண் கணிதவியலாளர்களாகப் பணிசெய்த பல மகளிரில் ஓர் உட்குழுவாகும். வர்ஜீனியாவின் ஜிம் குரோ சட்ட விதிகளின்படி இவர்களுக்குத் தனித்த ஓய்வறைகளும் உணவு விடுதிகளும் அமைந்தன.

நாசாவின் இலாங்கிளே ஆராய்ச்சி மையம் கணிப்பாளர்களாக வேலைசெய்ய கல்லூரிப் பட்டம் பெற்ற ஆப்பிரிக்க அமெரிக்க மகளிரை 1940களில் பணிக்கு எடுக்கத் தொடங்கியது. மேற்குப் புலக் கணிப்பாளர்களின் பொறுப்புகளில் தரவுகளைக் கையாளலும் தேவைப்பட்டால் மற்ற குழுக்களோடு இணைந்து வேலையைத் தற்காலிகமாகச் செய்தலும் அடங்கும்.

பிவெர்லி ஈ. கோலெம்பாவின் வெளியிடப்படாத ஆய்வின்படி, மேற்குப் புலக் கணிப்பாளர்களைப் பற்றி இலாங்கிளேவில் வேலை செய்த மற்ற பெண்களுக்கு எதுவுமே தெரியாது. கோலெம்பே ஒரு திட்டத்தில் வெள்ளைப் பெண்மணிகளும் கருப்புப் பெண்மணிகளும் பணியில் அமர்த்தியபோது இருதரப்பிலும் ஒவ்வொருவருமே நன்றாகவே பணியாற்றியுள்ளனர் எனத் தன் நேர்காணல்கள் வழியாக உறுதிப்பட்டதாகக் கூறுகிறார்.

முதலில் இந்த அணித்தலைவராக வெள்ளையரே இருந்தனர். ஆனால், 1949 இல் தோரதி வவுகான் இந்த அணியின் பொறுப்பை ஏற்றார். இவர்தான் நாசாவின் முதல் ஆப்பிரிக்க அமெரிக்க மேலாளர் ஆனார். வவுகான் 1943 இல் இருந்து தான் ஓய்வு பெற்ற 1971 வரை இலாங்கிளேவில் பணி செய்த கணிதவியலாளர் ஆவார்.

நாகா (NACA),  நாசா (NASA)வாகப் பெயர்மாற்றம் பெற்றதும், தனிப்பிரிப்பு ஏந்துகள், மேற்குப் புலக் கணிப்பு அலுவலகம் உள்ளிட்டவை கலைக்கப்பட்டன.

## குறிப்பிடத்தக்கவர்கள்

குடியரசுத் தலைவரின் விடுதலைப் பதக்கத்தை 2015 இல் பெற்ற கணிதவியலாளர் காத்தரைன் ஜான்சன் 1953 இல் மேற்குப் புலக் கணிப்புக் குழுவில் சேர்ந்தார். பின்னர், இவர் இலாங்கிளே பரப்பு ஆராய்ச்சிப் பிரிவுக்கு மாற்றப்பட்டார். இங்கு இவர் அறிவன் கோள் வட்டணை பறப்பு திட்டம், விண்வலவர் கிளென் வழித்தடப் பகுப்பாய்வு உட்பட பல அறிய கணிப்புப் பணிகளை ஆற்றியுள்ளார். பொறியாளராகிய மேரி ஜாக்சனும் மேற்குப் புல அணியில் பணி செய்தார். *மறைநிலை ஆளுமைகள்* எனும் திரைப்படம்  2016 இல் எடுக்கப்பட்டது. இதில் வவுகான், ஜான்சன், ஜாக்சன் ஆகிய மூன்று மாந்தக் கணிப்பாளரின் பணிகளும் காட்டப்படுகின்றன.

## மேற்கோள்கள்

பகுப்பு:மேற்குப் புலக் கணிப்பாளர்கள்
பகுப்பு:மாந்தக் கணிப்பாளர்கள்
கார்லி எம். பியட்டெர்சு

**கார்லி மெக்கெட்சின் பியட்டெர்சு** *(Carle McGetchin Pieters)* (பிறப்பு:: 1943) குறிப்பிடத்தக்க ஓர் அமெரிக்கக் கோள் அறிவியலாளர் ஆவார்.  இவர் 150 க்கும் மேற்பட்ட ஆய்வுக் கட்டுரைகளை எழுதியுள்ளார். இவர் *Remote Geochemical Analyses: Elemental and Mineralogical Composition*  எனும் நூலை பீட்டர் எங்லெர்ட்டுடன் இணைந்து எழுதியுள்ளார். இவரது பொதுவான ஆய்வு முயற்சிகள் கோள் தேட்டத்திலும் கோள் மேற்பரப்பின் படிமலர்ச்சியிலும் குறிப்பாக அதன் தொலைவுணர்வு முறைகாலால் ஆகிய உட்கூறுகளின் ஆய்விலும் அமைகிறது..

## வாழ்க்கைப்பணி

## தகைமைகளும் விருதுகளும்
*சிறுகோள் 3713 பியட்டெர்சு இவரது நினைவாகப் பெயரிடப்பட்டுள்ளது.
* 2010  ஆம் ஆண்டின் ஜி. கே. கில்பெர்ட் விருது, அமெரிக்கப் புவியியல் கழகம் வழங்கும் கோள் அறிவியல் பிரிவுக்கான மிக உயர்ந்த விருது 
*கியூப்பர் பரிசு, 2004, அமெரிக்க வானியல் கழகம் வழங்கும் கோள் அறிவியல் பிரிவுக்கான உயர்தகைமை விருது 
*அமெரிக்க அறிவியல் மேம்பாட்டுக் கழகத்தின் தேர்வு செய்யப்பட்ட ஆய்வுறுப்பினர் ,  2007 
*அமெரிக்கப் புவியியற்பிய்ல் ஒன்றியத்தின் தேர்வு செய்யப்பட்ட ஆய்வுறுப்பினர்,  2001

## மேற்கோள்கள்

பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்கப் புவியியலாளர்கள்
பகுப்பு:புவியியலாளர்கள்
பகுப்பு:அமெரிக்க வானியலாளர்கள்
பகுப்பு:1940 பிறப்புகள்
பகுப்பு:வாழும் மக்கள்
பகுப்பு:பெண் கோள் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்